CELEX: 62013TN0092
Language: hu
Date: 2013-02-15 00:00:00
Title: T-92/13. sz. ügy: 2013. február 15-én benyújtott kereset — Philips kontra Bizottság

13.4.2013   
            
            
               HU
            
            
               Az Európai Unió Hivatalos Lapja
            
            
               C 108/35
            
         2013. február 15-én benyújtott kereset — Philips kontra Bizottság
   (T-92/13. sz. ügy)
   2013/C 108/84
   Az eljárás nyelve: angol
   
      Felek
   
   
      Felperes: Koninklijke Philips Electronics NV (Eindhoven, Hollandia) (képviselők: J. de Pree és S. Molin ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               a Koninklijke Philips Electronics NV-t érintő részében semmisítse meg az Európai Unió működéséről szóló szerződés 101. cikke és az EGT-Megállapodás 53. cikke alkalmazására vonatkozó eljárásban (COMP/39437 — „televízió- és számítógépmonitor-képcsövek”-ügy) 2012. december 5-én hozott európai bizottsági határozatot;
            
         
               —
            
            
               másodlagosan, törölje vagy csökkentse a vitatott határozat 2. cikkében a Koninklijke Philips Electronics NV-vel szemben kiszabott bírságokat, és
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes a következő elsődleges jogalapokra hivatkozik.
   
               1.
            
            
               Az első jogalap azon alapul, hogy a Bizottság megsértette az EUMSZ 101. cikket és az EGT-Megállapodás 53. cikkét, valamint a jogbiztonság elvét, mivel megállapította Philips-csoport jogsértéseit, a felelősséget azonban a felperesnek tudta be.
            
         
               2.
            
            
               A második jogalap azon alapul, hogy a Bizottság megsértette az EUMSZ 101. cikket, az EGT-Megállapodás 53. cikkét és az 1/2003/EK rendelet (1) 27. cikkének (1) bekezdését, valamint a védelemhez való jogot, ideértve a meghallgatáshoz való jogot és a gondos ügyintézés elvét, mivel nem állapította meg az LG Philips Displays (LPD) felelősségét az általa elkövetett állítólagos jogsértésekért.
            
         
               3.
            
            
               A harmadik jogalap azon alapul, hogy a Bizottság megsértette az egyenlő bánásmód elvét, nyilvánvaló mérlegelési hibát követett el, megsértette az indokolási kötelezettséget, az 1/2003/EK rendelet 27. cikkét és a 773/2004/EK rendelet (2) 15. cikkét, valamint a védelemhez való jogot, ideértve a gondos ügyintézés elvét és a meghallgatáshoz való jogot, mivel az ugyanazon eljárás alá vont vállalkozásokra különböző szabályokat alkalmazott, amikor az állítólagos jogsértésekért megállapította a felelősséget, és mivel különböző szabályokat alkalmazott, amikor megállapította az ugyanazon eljárás alá vont vállalkozásokkal szemben kiszabott bírságot.
            
         
               4.
            
            
               A negyedik jogalap azon alapul, hogy a Bizottság megsértette az EUMSZ 101. cikket és az EGT-Megállapodás 53. cikkét, az 1/2003/EK rendelet 23. cikkét és a bírságkiszabási iránymutatást (3), valamint az egyenlő bánásmód elvét, mivel a bírságok alapösszegének kiszámításakor az EGT-n kívüli értékesítéseket is beszámította a releváns forgalomba.
            
         
               5.
            
            
               Az ötödik jogalap azon alapul, hogy a Bizottság megsértette az 1/2003/EK rendelet 23. cikkét és a bírságkiszabási iránymutatást, mivel a releváns forgalmat nem az állítólagos jogsértésekben való részvételt megelőző utolsó egész üzleti év alapján számította ki.
            
         
               6.
            
            
               A hatodik jogalap azon alapul, hogy a Bizottság megsértette az 1/2003/EK rendelet 23. cikkét, mivel az LPD-csoport állítólagos jogsértései miatt kiszabott bírságok megállapításakor nem alkalmazta az LPD-csoport forgalmára a forgalom 10 %-os felső határát.
            
         
               7.
            
            
               A hetedik jogalap azon alapul, hogy a Bizottság megsértette az ésszerű határidőn belüli eljárás elvét, az Európai Unió Alapjogi Chartájának 41. és 47. cikkét, valamint az Emberi Jogok Európai Egyezményének 6. cikkét.
            
         
               8.
            
            
               A nyolcadik jogalap azon alapul, hogy a Bizottság megsértette az arányosság elvét; a felperes azt kéri, hogy a Törvényszék az EUMSZ 261. cikk és az 1/2003/EK rendelet 31. cikke szerinti korlátlan felülvizsgálati jogkörében eljárva csökkentse a felperessel szemben kiszabott bírságokat.
            
         
      (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003. L 1., 1. o.; magyar nyelvű különkiadás 8. fejezet, 2. kötet, 205. o.).
   
      (2)  A Bizottság által az EK-Szerződés 81. és 82. cikke alapján folytatott eljárásokról szóló, 2004. április 7-i 773/2004/EK bizottsági rendelet (HL 2004. L 123., 18. o.; magyar nyelvű különkiadás 8. fejezet, 3. kötet, 81. o.).
   
      (3)  Az 1/2003/EK rendelet 23. cikke (2) bekezdésének a) pontja alapján kiszabott bírságok megállapításáról szóló iránymutatás (HL 2006. C 210., 2. o.).